suposatzen duena inbertsio bezala ulertu behar dela. Hala ere etorkizunari begirada bat eman behar zaio, eta ez dituzte bazterrean uzten beraien ustez egin beharreko inbertsioak, besteak beste: banda zabala, coworking, ibilgailu elektrikoak kargatzeko eremua, merkatarien belaunaldi aldaketarako azterketa, parkea estaltzea, kiroldegian padel pistaren azpian azpiegiturak,helduentzako parkea, …… Eta besterik gabe bozketa egiten da, honako emaitzarekin: Alde bozkatu dute EH Bildu Udal Taldeko 6 zinegotziek eta EAJ-PNV Udal Taldeko 4 zinegotziek. Emaitzaren arabera, aho batez, ERABAKI DA: LEHENENGOA.- Hasierako onarpena ematea udalaren 2021 ekitaldiko aurrekontu espedienteari eta dokumentu gehigarriei. BIGARRENA.- Berariaz izapidetutako espedientea hamabost lanegunez erakustea jendaurrean; betiere, Gipuzkoako Lurralde Historikoko Toki Erakundeen Aurrekontuei buruzko abenduaren 19ko 21/2003 Foru Arauaren 15.1 artikuluak eta Toki Araubidearen Oinarriak arautzen dituen apirilaren 2ko 7/1985 Legearen 112.3 artikuluak eta haren ondorengo aldaketek araututakoari jarraituz. Informazio-epe hori igaro ondoren, erreklamaziorik edo oharpenik egingo ez balitz, behin betiko onartutzat joko da espedientea eta bere dokumentu gehigarriak.

###### 3.- 2019. EKITALDI EKONOMIKOKO KONTU OROKORRAREN ONARPENA.

2019ko Kontu Orokorraren onarpenerako izapidetutako espedientearen edukiaren berri ematen da. Kontuetarako Berezia Batzordeak, 2020ko irailaren 15ean egindako bileran, izapidetutako espedientea onartzearen alde informatu zuen. Kontu orokorra eta Kontuetarako Berezia Batzordearen txostena jendaurreko erakustaldian jarri dira. Espedientean jasota dago Gipuzkoako Aldizkari Ofizialean, 2020ko irailaren 22ko datan, argitaratutako iragarkia eta idazkari kontu-hartzailearen ziurtagiria adieraziz ez dela aurkeztu erreklamaziorik. Eta besterik gabe bozketa egiten da, honako emaitzarekin: Alde bozkatu dute EH Bildu Udal Taldeko 6 zinegotziek. EAJ-PNV Udal Taldeko 4 zinegotziak abstenitu egiten dira. Beraien botoa azaltzerakoan, Aitor Urresti bozeramaileak adierazten du abstenitzen direla espedientea ez delako epeetan burutu. Emaitzaren arabera, aldeko bost botoekin eta 4 abstentzioekin, ERABAKI DA: LEHENA: Onartzea Getariako Udalaren 2019ko kontu orokorra eta helburu horrekin izapidetutako espedientea. BIGARRENA: Euskadiko Kontuetarako Epaitegiari eta Foru Aldundiari onarpen honen berri ematea eta Getariako Udalaren 2019ko kontu orokorraren espedientea igorri.

4.- UDAL JABARI PUBLIKOAREN ERABILERA PRIBATIBO EDO PROBETXAMENDU BERAZIAGATIKO TASA ARAUTZEN DUEN ORDENANTZAREN APLIKAZIOA ETETZEA ONARTZEKO IRIZPENA.

# Covid-19ak eragindako osasun-krisiaren ondorioz, ostalaritza-establezimenduek itxialdiak jasan behar izan dituzte: bat martxoaren 14tik aurrera, eta orain berriz azaroaren 7tik aurrera. Oraindik itxita jarraitzen dute. Irekita egon direnean bestelako murrizketa eta baldintza higieniko-sanitarioak ezarrita aritu behar izan dute. Lur publikoa erabili ez denez denboraldi batzuetan, derrigortuta gainera, tasa arautzen duen zerga-egitatea ere aldatzen du. Bestetik udalak krisi sanitario honetan bortizki jasaten ari diren taldeei lagundu nahian, egoki ikusten da, besteak beste, erabilera pribatibo bereziagatiko tasaren ordainketa

https://uzt.gipuzkoa.eus/PortalV/r/0/39/AAAA2H37L.Ye7D

7

Gudarien Enparantza 1 - 20808 GETARIA (Gipuzkoa) Tel.: 943 896024 - Faxa: 943 140190 E-maila: udala@getaria.eus - www.getaria.eus